cyanic-selkie/wikianc huggingface dataset:
Ինվարիանտ (մաթեմատիկա)
Մաթեմատիկայում ինվարիանտ կոչվում են թվերը, խմբերը և այն մաթեմատիկական մեծություններն ու օբյեկտները, որոնք չեն փոխվում, երբ որոշակի (հակադարձելի) ձևափոխությունների է ենթարկվում կամ օբյեկտն ինքը, կամ այն կոորդինատային համակարգը, որում նկարագրվում է օբյեկտը։ Օրինակ քառակուսի մատրիցի հետքը (այսինքն նրա գլխավոր անկյունագծի տարբերի   գումարը) չի փոխվում, եթե A-ն ենթարկվում է XAX^{-1} ձևափոխության. որտեղ X-ը նույն կարգի հակադարձելի մատրից է։ Հետևաբար մատրիցի հետքը նրա ինվարիանտն է նշված ձևափոխությունների նկատմամբ։ Ինվարիանտի գաղափարը, որ սաղմնավորվել է դեռևս Կ. Գաուսի աշխատանքներում (1801 թ.), կիրառել է գերմանացի մաթեմատիկոս Օ. Հեսսեն (1844 թ.), սակայն ինվարիանտների տեսությունը կանոնավոր կերպով զարգացրել է անգլիացի մաթեմատիկոս Ջ. Սիլվեստրը (1851-1852 թթ.), որը և առաջարկել է «ինվարիանտ» տերմինը։ Հետագա զարգացումը XIX դ. կեսերին հանգեցրեց ինվարիանտի տեսության հիմնական խնդրի ձևավորմանը, ապացուցել, որ գծային ձևերի վերջավոր համակարգի համար բոլոր այն ինվարիանտները, որոնք ձևերի գործակիցների ռացիոնալ ֆունկցիաներ են, ունեն վերջավոր բազիս, որի տարրերի միջոցով յուրաքանչյուր ռացիոնալ ինվարիանտ արտահայտվում է ռացիոնալ ֆունկցիայի տեսքով։ Այս խնդրի պրոյեկտիվ տարբերակը լուծել է Դ. Հիլբերտը (1890-1893 թթ.), որից հետո ինվարիանտի տեսությունը մեծ պրոբլեմներ չունենալու պատճառով անկում է ապրել։ Ինվարիանտների տեսության նոր վերելքը XX դ. հիմնականում պայմանավորված է Հ. Վեյլի, Է. Կարտանի, Է. Մամֆորդի աշխատանքներով։ Բոլոր ձևափոխությունները, որոնց նկատմամբ ինվարիանտները մնում են այդպիսին (պահպանում են իրենց հատկությունը), կազմում են խումբ։
Կատեգորիա:Մաթեմատիկական տերմիններ
Վիկտոր Մեյեր
Վիկտոր Մեյեր (Victor Meyer, ), գերմանացի քիմիկոս։
Գյոթինգենի (1885-1889) և Հայդելբերգի (1889) համալսարանների պրոֆեսոր։ Առաջինն է ստացել (1872 թ.) նիտրոմիացություններ և ուսումնասիրել դրանց քիմիական հատկությունները։ Քարածխի խեժի բենզոլային ֆրակցիայում հայտնաբերել է (1882) թիոֆեն, հետազոտել դրա և շատ ածանցյալների հատկությունները։ Հայտնագործել է ալդեհիդների և կետոնների ռեակցիան հիդրօքսիլամինի հետ և առաջինն ստացել օքսիմներ և այլն։ Առաջարկել է (1878-1880) գոլորշու խտությամբ նյութի մոլեկուլային զանգվածի որոշման մեթոդ։
Ծանոթագրություններ
Կատեգորիա:Գերմանացի քիմիկոսներ Կատեգորիա:Ինքնասպաններ Կատեգորիա:Հայդելբերգի համալսարանի շրջանավարտներ Կատեգորիա:Պրուսիայի գիտությունների ակադեմիայի անդամներ Կատեգորիա:Գերմանացի գյուտարարներ Կատեգորիա:Գերմանիայի հրեաներ
Հայաստանի բնապահպանություն և բնօգտագործում
Վերջին տասնամյակներում ձևավորվել և բուռն զարգացում է ապրել գիտությունների մի ամբողջ համակարգ՝ Երկիր մոլորակի բնապահպանության և բնօգտագործման վերաբերյալ։ «Մարդկության ինքնաոչնչացման վտանգ», «բնապահպանական և բնօգտագործման հիմնախնդիր» հասկացությունները դարձել են համայն մարդկությանը հուզող հարցեր։ Մարդը գոյատևում և ապահովում է իր հասարակական առաջընթացը՝ օգտվելով բնության բարիքներից։ Մարդու վերաբերմունքը բնական միջավայրի նկատմամբ ի սկզբանե եղել է սպառողական, բայց այդ միջավայրի ինքնազարգացման և ինքնավերականգնման միջոցով «բուժվել են» մարդահարույց վնասները։ Այժմ մարդու ակտիվ ներգործությունը բնական միջավայրի վրա այնպիսի ծավալներ է ընդունել, որ խախտվել է ինքնակարգավորման ու ինքնազարգացման ընթացքը (վերջին 30 տարվա ընթացքում բնությունից կորզվել և օգտագործվել է այնքան նյութական պաշար, որքան նախորդ 5000 տարվա ընթացքում)։
Հայաստանում բնաշխարհի վրա ներգործության հետևանքով փոփոխությունների մակարդակը համապատասխանում Է բարձր քաղաքակենտրոնացված (ուրբանացված) և զարգացած արդյունաբերություն ունեցող երկրներին ու նկատելիորեն բարձր է հարևան երկրներից։ Հանրապետության բնակչության 96%-ը կենտրոնացած է մինչև 2000 մ/բարձրությամբ բնակավայրերում, որը կազմում է երկրի տարածքի 60%-ը, որտեղ բնակչության խտությունը 171 մարդ/կմ² է, բնակավայրերի խտությունը' մոտ 6 բնակավայր 100 կմ² վրա, ճանապարհային (երկաթուղային և ավտոմոբիլային) ցանցի խտությունը՝ 0, 85 կմ/կմ²։
Հանրապետության տարածքի 12, 7%-ն անտառածածկ է, իսկ 46, 8%-ն ընդգրկված է գյուղատնտեսական օգտագործման մեջ։
Հողային ֆոնդ
Հողի սեփականաշնորհումից հետո (1992) Հայաստանի հողային ֆոնդը բաժանված է շուրջ 334 հազար գյուղացիական տնտեսությունների ու մի քանի հարյուր պետական ու մասնավոր ոչ գյուղատնտեսական կազմակերպությունների միջև։ Համապատասխան բնապահպանական միջոցառումներ չիրականացնելու դեպքում այդ հողերին սպառնում են քայքայումն ու բերրիության անկումը։ Երկրագործական նպատակներով օգտագործվում են մինչև 2200 մ բարձրությունների և մինչև 16° թեքության լանջերի հողերը։ Այդ ցուցանիշներին բավարարում է հանրապետության հողային ֆոնդի մոտ 40%-ը։
Հողերի քայքայման բնական և մարդահարույց պատճառները բազմազան են՝ Էրոզիա, հողերի պնդացում, աղակալում, սողանքներ, աղտոտվածություն, արոտավայրերի գերարածեցում և այլն։
Գյուղատնտեսական հողահանդակների գրեթե 60%-ը կազմում են արոտավայրերը և խոտհարքները, որոնց հիման վրա զարգանում Է անասնապահությունը։ Հայաստանի նման լեռնային երկրի համար բնորոշ է արոտային անասնապահության վարման վերընթաց գոտիական համակարգը։
Բնապահպանական տեսակետից անասնապահության սխալ կազմակերպումը (հիմնականում արոտավայրերի գերարածեցումը և մուտքային ու ելքային բազմաճյուղ ճանապարհների առաջացումը, որոնց պատճառով տրորվում և ոչնչանում է բուսածածկույթը) էական բացասական ազդեցություն են թողել Հայաստանի բնական ու մշակովի կենսահամակեցությունների (ալպյան ու մերձալպյան մարգագետնային, անտառային, տափաստանային և այլն) և դրանց կենսաբազմազանության վրա։
Մարդու ազդեցությունը բնական համակարգերի վրա
Մարդու գործունեության տևական և ակտիվ ներգործության հետևանքով տեղի են ունենում բնական միջավայրի աղքատացում և որակազրկում, բույսերի և կենդանիների բազմաթիվ տեսակներ հայտնվել են անհետացման եզրին։ Այդ երևույթը հատկապես կործանարար ազդեցություն է թողնում տարածման նեղ արեալ ունեցող կենդանատեսակների վրա։ Ներկայումս վտանգավոր սահմանագծի է հասել Արաքսի հովտի եզակի, խիստ յուրահատուկ սողունաշխարհը (հերպետոֆաունան)։ Սևանի ավազանից գրեթե անհետացել է խայտաբղետ մողեսի ենթատեսակի բնաշխարհիկ պոպուլացիան, որը միակն է Կովկասի բարձրադիր վայրերում։ Նույն վիճակում է նաև փոքրասիական մողեսը։
Վերջին 50 տարիների ընթացքում կիսաանապատային և տափաստանային տարածքների ակտիվ յուրացման հետևանքով իրենց բնադրավայրերից դուրս են մղվել զանազան թռչուններ, մեծ, փոքր և գեղանի արոսները, սևափոր դռլոնը, կանաչ մեղվակերը։ Տեղի է ունեցել ջրաճահճային էկոհամակարգերի ոչնչացում։ Սևանա լճի մակարդակի իջեցման հետևանքով մերկացել են առափնյա ժայռերն ու մերձափնյա հատվածը, չորացել շրջակա ճահճուտները, վերացել են Սևանի իշխանի ձվադրավայրերի հիմնական մասը, բազմաթիվ ջրլող ու չվող թռչունների, կաթնասունների տեսակները։ Սևանա և Արփի (անցյալում նաև Գիլլի) լճերն անփոխարինելի դեր ունեն ոչ միայն հանրապետության ճահճային թռչունների պահպանության, այլև հարևան երկրների ջրային ավազանների հետ օրգանական կապի պահպանման առումով, որով ապահովվում է հանրապետության տարածքում 145 տեսակ ջրլող և առափնյա թռչնատեսակների գոյությունը։
Անտառների հատում
Անտառների անկանոն հատումների պատճառով շատ կաթնասուններ (օրինակ՝ կզաքիսը, հնդկական մացառախոզը, գորշ արջը, մուֆլոնը, անտառային կատուն և այլն) լքել են իրենց բնական կենսավայրերը։
Հայաստանում անտառները պետական սեփականություն են, և պետությունն է ապահովում անտառների պահպանությունը, օգտագործումը, վերականգնումն ու նոր անտառային տարածքների ստեղծումը։ Օրենքով անտառհատում թույլատրվում է միայն անտառվերականգնման, սանիտարական և խնամքի նպատակներով։
Անտառների ոչ ճիշտ շահագործման հետևանքով արագանում ու խորանում են հողերի էրոզիան, անտառային գետերի ու ջրամբարների տղմակալումն ու «ծաղկումը», խախտվում անտառի ջրագրական ռեժիմը։ Անտառային հողերում ջրի պակասի պատճառով տեղի են ունենում առավել խոնավասեր խոտան ծառատեսակների քանակական ու որակական փոփոխություններ։ Սկսվում է անտառային հողերի կենսահամակեցությունների մարդահարույց հաջորդափոխություն (սուկցեսիա) և անտառների վերջնական դեգրադացիան՝ բնական անտառ → երկրորդային անտառ → դիֆուզ ցրված գաճաճ ծառատեսակներ → թփուտներ → անապատացում սխեմայով։
Արդյունաբերական բնօգտագործում
Հայաստանում մեծ մասշտաբների է հասել նաև արդյունաբերական բնօգտագործումը։ 1920-ականների 2 տասնյակ փոքր ու միջին ձեռնարկությունների փոխարեն ներկայումս ավելի քան 200 բնակավայրում կան արդյունաբերական ձեռնարկություններ, որոնք տեղադրված են մինչև 2000-2100 մ բարձրության լանդշաֆտային տարածքներում։ Բնական պաշարների օգտագործումն ու դրանից ստացվող համախառն արտադրանքն աճել են հարյուրապատիկ՝ հիմնականում էքստենսիվ զարգացման ու բնական պաշարների անխնա շահագործման հաշվին, իսկ էկոլոգիական խնդիրները չեն կարևորվել։ Հետևանքը եղել է այն, որ օտարվել են նոր հողատարածքներ, դեգրադացվել բնական լանդշաֆտներ, աղտոտվել են հողերը, օդային և ջրային ավազանները։
Ներկայումս (2006) արդյունաբերական ձեռնարկությունները գործում են իրենց հզորությունների 10-30%-ի չափով, որի հետևանքով մթնոլորտ արտանետվող վնասակար նյութերի քանակը կտրուկ նվազել է և կազմում Է տարեկան 15-20 հզ. տ։
Լեռնահանքային արդյունաբերություն
Զգալի բացասական ազդեցություն է գործում լեռնահանքային արդյունաբերությունը. այդ նպատակով տրամադրված հողերի ընդհանուր տարածքը կազմում է 9, 7 հզ. հա, խախտված հողերինը՝ 8, 275 հզ. հա, թափոնապահեստներին հատկացված հողերինը՝ 1, 425 հզ. հա.: Այս ճյուղի բացասական ազդեցությունը լանդշաֆտի և կենսաբազմազանության վրա դրսևորվում Է հիմնականում.
Ներկայումս շահագործվող ավելի քան 130 խոշոր ու միջին հզորության հանքերի գերակշիռ մասը բաց է։ Կուտակված արդյունաբերական թափոնների ծավալը կազմում է մի քանի հարյուր միլիոն մ³:
Օդային ու ջրային ավազաններ
Աղտոտված են նաև օդային ու ջրային ավազանները։ Կան ջրավազաններ (օրինակ՝ Դեբեդ և Ողջի գետերի), որոնց ջրային բուսական ու կենդանական աշխարհները խիստ աղքատացել են գետը թափվող արդյունաբերական ջրերից։ Իրենց բացասական ազդեցությամբ աչքի են ընկնում արդյունաբերության հատկապես մետաղաձուլական և քիմիական ճյուղերը։ Չնայած վերջին շրջանում դրանց ծավալները զգալիորեն նվազել են, սակայն երկրի լանդշաֆտներին ու կենսաբազմազանությանը հասցրած վնասը զգալի է։
Գունավոր մետաղաձուլություն
Հանրապետության գունավոր մետաղաձուլության արտադրական թափոնների ծավալը ջրային ավազաններում հասնում է մինչև 200 միլիոն մ³, իսկ թունավոր թափոնները 1980-ականների վերջին կազմել են շուրջ 18 հզ. տ. Դրանց պարունակությունը, մասնավորապես Ալավերդու տեխնածին գոտում, սահմանային թույլատրելի կոնցենտրացիան գերազանցել է շուրջ 20-40 անգամ։ Իսկ «Նաիրիտ» ԳԱՄ-ի ուժեղ աղտոտման գոտում բույսերի տերևների վրա նկատվել են քլորոզ, մեռուկացում, աճի և զարգացման դանդաղում, ծաղկավիժում և այլն։ Ֆտորը, որն արտանետվում է ալյումինի գործարաններից, հատկապես ազդում է ծիրանենու վրա. պտուղները չեն հասունանում, պնդանում են, չորանում ու դառնահամանում են։
Ցեմենտի արտադրություն
Կենսաբազմազանության վրա զգալի բացասական ազդեցություն է թողնում ցեմենտի արտադրությունը։ Հրազդան և Արարատ քաղաքներն ու դրանց մերձակա տարածքները չափազանց աղտոտված են ցեմենտի փոշով, որն ազդում է հատկապես ագրոկենսաբազմազանության ու անտառային կենսահամակարգի վրա։
Բնական լանդշաֆտների վրա գնալով աճում է նաև ծավալվող շինարարության բացասական ազդեցությունը։
Տրանսպորտ
Գնալով ավելանում է տրանսպորտի վնասակար ազդեցությունը շրջակա միջավայրի վրա. ավելի քան 850 կմ երկաթուղային ու 13 հզ. ավտոմոբիլային ճանապարհներին ամբողջովին ոչնչացվել են բնական կենսահամակարգերը։ Ճանապարհային շինարարությունն այսօր սպառնում է նաև հատուկ պահպանվող տարածքներին (Շիկահողի արգելոց և այլն)։ Մյուս կողմից՝ ճանապարհներին մերձակա սանիտարական գոտում կենսաբազմազանությունն աճում է, կատարվում են ծառատնկումներ ու կանաչապատումներ։
Անհամեմատ աճել են ավտոմեքենաների գազային արտանետումները (164, 4 հզ. տ․ 2004 թվականին)՝ ազոտի օքսիդները (12, 82 հզ. տ), ածխածնի մոնօքսիդը (119, 8 հզ. տ), ցնդող օրգանական միացությունները (30, 97 հզ. տ), մուրը (0, 46 հզ. տ), ծծմբի երկօքսիդը (0, 36 հզ. տ) և այլն։ Վերջին 6 տարում ավտոտրանսպորտից արտանետումների ծավալն աճել է 17%-ով։
Էներգետիկա
Բնական միջավայրի վրա ազդող հզոր գործոն է էներգետիկան, որի արդյունաբերական արտանետումներում մեծ է ջէկերի բաժինը։
ՀԱԷԿ-ը հատկապես վտանգավոր է շահագործման տեխնոլոգիական ռեժիմի հնարավոր շեղումների առումով և թափոնների առավել վտանգավորությամբ (վերջիններս կուտակվում ու պահպանվում են տեղում՝ հատուկ ռեժիմով)։ Անցյալի էներգետիկական խնդիրներով պայմանավորված՝ 1950-ականներին 19 մ-ով իջեցվել է Սևանա լճի մակարդակը, որի հետևանքով խախտվել է լճի էկոհամակարգի բնական հավասարակշռությունը։
Զբոսաշրջություն
Բնաշխարհին զգալի վնաս են հասցնում նաև անկազմակերպ զբոսաշրջությունը, բուսական պաշարների (դեղաբույսեր, սնկեր և այլն) չկարգավորված հավաքն ու օգտագործումը, որոնց հետևանքով զանգվածաբար ոչնչանում են բուսական ու կենդանական աշխարհի բազմաթիվ ներկայացուցիչներ, շրջակա միջավայրն աղտոտվում է կենցաղային աղբով և այլն։ Այս խնդիրների լուծման ամենաարդյունավետ եղանակներից մեկը բնակչության էկոլոգիական կրթության ու դաստիարակության բարելավումն է, մարդկանց մեջ բնական միջավայրի հանդեպ հոգածու վերաբերմունքի մշակումը։
Քիմիական արդյունաբերություն
Հայաստանում և հատկապես Երևանում խորհրդային տարիներին քիմիական արդյունաբերության գերկենտրոնացման և դրա վտանգավոր հետևանքների դեմ համաժողովրդական պայքարի ալիք բարձրացավ 1980-ականների վերջին։ Այդ ալիքի ճնշման տակ փակվեցին հանրապետության քիմիական արդյունաբերության հսկա «Նաիրիտ» ԳԱՄ-ը (1990), ՀԱԷԿ-ը (1991) և այլ ձեռնարկություններ։
Չնայած հետագայում հարկ եղավ դրանք վերաբացել, բայց նաև հաջողվեց հանրապետությունում առաջին պլան մղել բնապահպանական խնդիրները և խթանել բնապահպանական կազմակերպությունների ստեղծումը։
Բնության պետական պահպանություն
Հայաստանում բնօգտագործման և բնապահպանական հարցերը կարգավորում է պետությունը․ ՀՀ Աժ-ը, իր ընդունած օրենքներից բացի, վավերացնելով համապատասխան միջազգային համաձայնագրեր, միանում է դրանց և պատասխանատվություն ստանձնում երկրում այդ համաձայնագրերի պահանջների իրականացման համար։
Երկրում բնապահպանական խնդիրները լուծելու, կենսաբազմազանության պահպանության ու կենսապաշարների խելամիտ օգտագործման նպատակով մշակվում է նաև ՀՀ կենսաբազմազանության պահպանության ռազմավարություն։ Այն խիստ բազմակողմանի ու ծավալուն փաստաթուղթ է, որը ներառում է ինչպես բնաշխարհի վրա մարդահարույց վնասակար գործոնների նվազեցման, էկոլոգիապես անվտանգ տեխնոլոգիաների ներդրման, էկոլոգիական կրթության ու գիտության զարգացման, հատուկ պահպանվող տարածքների ցանցի ընդլայնման, այնպես էլ այդ ոլորտի օրենսդրական դաշտի հետագա ամբողջացման ու կատարելագործման հարցեր։
Արտաքին հղումներ
Կատեգորիա:Հայաստանի բնություն
Դաքֆեյս
Դաքֆեյս  (duckface, բառացի բադի դեմք), համացանցում ինքն իրեն նկարելու միտում, տարածված է մեծ մասամբ կանանց մոտ ։ Շրթունքները դուրս ցցած լուսանկարվելն է, որին հետևում է այն սոցիալական ցանցերում տեղադրելը։ Իրենց այսպես ներկայացնող օգտատերերը , գտնում են, որ սա հաճելի և սեքսուալ է ։
Շատ դիտորդների կողմից սա քննադատվում է և չի ընդունվում ։ Մինչև անգամ հակաշարժում է ստեղծվել «antiduckface»։ Շարժման ակտիվիստները հայտարարում են, որ բադի դեմքը հիմար տեսք ունի և բոլորովին էլ գրավիչ չէ  ։
Վիսշիե Օլշանի (գյուղ, Պոլտավայի շրջան)
Վիսշիե Օլշանի (Вищі Вільшани), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Վիսշիե Օլշանի գյուղում բնակվում էր 37 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Վաինու (գյուղ, Սոնդա շրջան)
Վաինու (Vainu), գյուղ Էստոնիայի Իդա-Վիրումա նահանգի Սոնդա շրջանում։
2011 թվականի տվյալներով գյուղում բնակվում էր 15 մարդ։
Արտաքին հղումներ
Կատեգորիա:Էստոնիայի Իդա-Վիրումա նահանգի Սոնդա շրջանի բնակավայրեր Կատեգորիա:Էստոնիայի գյուղեր
Նախախնամություն
Նախախնամություն, կրոնական ըմբռնում, ըստ որի պատմությունը և անհատի կյանքն ու «փրկությունը» պայմանավորված են աստծու կամքով։ Նախախնամությունը միաստվածային կրոններում բխեցվում է աստծու ամենազորության դրույթից։ Նախախնամության վերաբերյալ ուսմունքը՝ պրովիդենցիալիզմը ( - նախախնամություն), ձևավորվել է միջնադարում և Օգոստինոսի ուսմունքով դարձել քրիստոնեական պատմագրության հիմքը։ Միջնադարյան աստվածաբանության մեջ տիրապետել է երկակի նախախնամության սկզբունքը, ըստ որի մարդկանց մի մասին վիճակված է մեղք և դժոխք, մյուսներին՝ բարիք ու դրախտ։ Հիսուս Քրիստոսը նահատակվել է միայն ընտրյալի համար (հետագայում այս դրույթը դառնում է կալվինականության դոգման)։ Երկակի նախախնամության սկզբունքը հակասում է կյանքի ազատության և անհատի բարոյական պատասխանատվության կրոնական ըմբռնումներին։ Մարքսիզմը մերժում է նախախնամություն, պատմությունը դիտում որպես բնապատմական պրոցես։
Կատեգորիա:Կրոն Կատեգորիա:Կրոնական տերմինաբանություն
Գժտոնիկ
Գժտոնիկ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Վանա լճի հարավարևմտյան կողմում ։
Ծանոթագրություններ
Կատեգորիա:Արևմտյան Հայաստանի գյուղեր
Կոնստանտինովկա (գյուղ, Թաթարսկի շրջան)
Կոնստանտինովկա (Константиновка), գյուղ Ռուսաստանի Նովոսիբիրսկի մարզի Թաթարսկի շրջանի կազմում։
Բնակչությունը 1996 թվականին գրանցված տվյալներով կազմում էր 569 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:19-րդ դարում հիմնադրված բնակավայրեր Կատեգորիա:Ռուսաստանի Նովոսիբիրսկի մարզի Թաթարսկի շրջանի բնակավայրեր
Ապասովո
Ապասովո (Апасово, Апас), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 95 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր
Սապոնարա
Սապոնարա  (Saponara) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 4051 մարդ, բնակչության խտությունը կազմում է 156 մարդ/կմ²։ Զբաղեցնում է 26 կմ² մակերես տարածք։ Փոստային ինդեքսն է՝ 98047։ Հեռախոսային կոդը՝ +39 090։
Աշխարհագրություն
Բնակչության աճ։
Արտաքին հղումներ
Կատեգորիա:Սիցիլիայի քաղաքներ Կատեգորիա:Իտալիայի քաղաքներ Կատեգորիա:Իտալիայի բնակավայրեր
Կոտլյարկա
Կոտլյարկա (Котлярка), գյուղ Ուկրաինայի Ժիտոմիրի մարզի Պոպելնյանսկի շրջանում։
2001 թվականի տվյալներով Կոտլյարկա գյուղում բնակվում էր 490 մարդ։ Բնակավայրը զբաղեցնում է 2365 կմ² տարածք։ Բնակչության խտությունը կազմում էր 207,19 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Պոպելնյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1753 թվականին հիմնադրված բնակավայրեր
Կոռնին (քաղաքատիպ ավան, Ուկրաինա)
2001 թվականի տվյալներով Կորնին քաղաքատիպ ավանում բնակվում էր 2 708 մարդ։ Բնակավայրը զբաղեցնում է 8 կմ² տարածք։ Բնակչության խտությունը կազմում էր 357,78 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Պոպելնյանսկի շրջանի բնակավայրեր Կատեգորիա:Ուկրաինայի քաղաքատիպ ավաններ
Պյուհալեպա (Էստոնիայի շրջան)
Պյուհալեպա շրջան (Pühalepa vald), շրջան Էստոնիայի Հիյումաա նահանգում։ Շրջանի կենտրոնն է Տեմպա գյուղը։
Բնակչություն
2007 թվականի տվյալներով շրջանում բնակվում էին 1711 մարդ։ Բնակչության խտությունը շրջանում կազմում էր 6,71 մարդ/կմ²։
Արտաքին հղումներ
Կատեգորիա:Էստոնիայի շրջաններ
Ույղուրական գրականություն
Ույղուրական գրականություն, 1917 թվականից զարգացել է խորհրդային Ույղուրական գրականությունը և արտասահմանյան ույղուրների գրականություն։ Ույղուր, դպրությունն ու գրական մշակույթը սկզբնավորվել են 17-18-րդ դարերում։ Բուդդայական շրջանի հուշարձանները կրոնախրատական գրքերի՝ սուտրաների թյուրք, թարգմանություններն են։ Դասական Ույղուրակա գրականության հուշարձանների նշանակալից մասը Միջին Ասիայի և Արլ․ Թուրքեստանի մի շարք թյուրքալեզու ժողովուրդների ընդհանուր ժառանգությունն է։ 14-րդ դարում է վերաբերում Ռաբղուզիի «Ասք մարգարեների մասին» մուսուլմանակրոն․ բովանդակությամբ գրական հուրարձանը։ 15-րդ դարից մեզ է հասել «Օղուզնամե» անանուն ձեռագիրը՝ ույղուրերենով։ Ույղուրական գրականությունում զարգացման հատուկ դարաշրջան է սկսվում Մուհամադ Իմին Խիրկատի (1634–1724) ստեղծագործությամբ, որի լավագույն ավանդույթներն են զարգացվել Զալելիի (մոտ 1674–1723) և Նովբատիի (ծննդյան և մահվան թվերը անհայտ) քնարերգությունում։ 17–18-րդ դարերում պոեզիան Ույզուրական գրականությունում հասել է գեղարվեստական բարձր մակարդակի։ 18-րդ դարի վերջին և 19-րդ դարի սկզբին հայտնի են դարձել բանաստեղծներ Շայիր Ախունը, Արշին, Ւփսլատ Կաշգարին, Նորուզախուն Զիյային, Տուրդը Ղարիբին և ուրիշներ, սակայն առանձնահատուկ նշանակություն է ունեցել Աբդուռահիմ Նիզարիի (1770–մահվան թիվն անհայտ) ստեղծագործությունը։ 1917 թվականի Հոկտեմբերյան սոցիալիստ, մեծ հեղափոխությունից հետո ԽՍՀՄ–ում ապրող ույղուրների կյանքում տեղի են ունեցել արմատական փոփոխություններ՝ տնտեսության մեջ ու մշակույթում։ Տպագրվել են Ումար Մուհամադիի (1906–1931) պատմվածքները, Տուրդը Հասանովի (1909-1937), Իզիմ Իսկանդերովի (1906–1970), Նուր Իսրաիլովի (1910–1953) բանաստեղծությունները։ Ույղուր գրողներն ստեղծել են սոցիալիստ, ռեալիզմի գրականություն (Զիյա Սամեդի (ծնվել է 1914), Ջամալ Բոսակով (ծնվել է 1918), Հիզմեթ Աբդուլին (ծնվել է 1925), Զալալ Մուսաև (ծնվել է 1927), Ահմեդջան Աշիրով (ծնվել է 1938), Պատիգուլ Սաբիտովա (ծնվել է 1936), Դոլկուն Ցասենով (ծնվել է 1938)։
Շառլ դը Կոստեր
Շառլ Թեոդոր Անրի դը Կոստերի (Charles Théodore Henri De Coster, ), բելգիացի գրող՝ «Ուլենշպիգելի և Լամմե Գուդզակի լեգենդը» վեպի հեղինակը։
Կենսագրություն
Դը Կոստերը ծնվել է 1827 թվականի օգոստոսի 20-ին, Մյունխենում, ուր նրա հայրը Հռոմի պապի դեսպանի մոտ պաշտոնյա էր։ Կյանքի առաջին տարիները նա անցկացրեց Մյունխենում։ 1833 թվականից նրա ծնողները տեղափոխվել էին հայրենիք և հաստատվել Բրյուսելում։ Հայրը շուտ է մահացել և դը Կոստերը ունեցել է զրկանքներով լի պատանեկություն։ 17 տարեկանից պաշտոնավարել է Բրյուսելի մի բանկում և ազատ ժամերին զբաղվում է գրելով։ 1850 թվականին մտել է համալսարան, որը ավարտելուց հետո պետական արխիվում պաշտոն է ստանձնել։ Արխիվային նյութերը ուսումնասիրելով ծանոթացել է Բելգիայի պատմությանը և ֆրանսիական հին լեզվին։ Հետագա տարիներին լույս է ընծայել «Ֆլամանդական լեգենդներ» և «Բրաբանտական պատումներ» գրքերը, որոնք մեծ հաջողություն չունեցան։ 1867 թվականին լույս տեսավ «Ուլենշպիգելի և Լամմե Գուդզակի լեգենդը» վեպը, որի վրա աշխատել էր տասը տարի։
Բերյոզովկա (գյուղ, Նեմիրովի շրջան)
2001 թվականի տվյալներով Բերյոզովկա գյուղում բնակվում էր 103 մարդ։ Բնակավայրը զբաղեցնում է 0,53 կմ² տարածք։ Բնակչության խտությունը կազմում էր 194,34 մարդ/կմ²։
Ույղուրական գրականություն
Կատեգորիա:Ույղուրական գրականություն
Շառլ դը Կոստեր
Ծանոթագրություններ
Կատեգորիա:Բելգիացի գրողներ Կատեգորիա:Գրողներ այբբենական կարգով Կատեգորիա:Բելգիացի բանաստեղծներ
Բերյոզովկա (գյուղ, Նեմիրովի շրջան)
Արտաքին հղումներ
Կատեգորիա:Ուկրաինայի Վիննիցայի մարզի Նեմիրովի շրջանի բնակավայրեր Կատեգորիա:Ուկրաինայի գյուղեր Կատեգորիա:1778 թվականին հիմնադրված բնակավայրեր
(2206) Գաբրովա
(2206) Գաբրովա (Gabrova), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 3,014206 ա. մ., առավելագույնը մոտենում է 2,8607 ա. մ. հեռավորության վրա և հեռանում 3,1677 ա. մ. ։ Արեգակի շուրջ մեկ ամբողջական պտույտ է կատարում 1911,43 երկրային օրվա ընթացքում, իր ուղեծրով շարժվելով միջինում 0,188341 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,93° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆրասդորֆ
Ֆրասդորֆ (Frasdorf), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 2979 մարդ (դեկտեմբերի 31, 2010 թվական) ։ Զբաղեցնում է 32.72 կմ² մակերես տարածք։ Պաշտոնական կոդ՝ 09 1 87 132։
Համացանցային բոտ
Համացանցային բոտ կամ Վեբ բոտ (Web Bot), համացանցում օգտագործվող բանալի բառերի հետևման միջոցով ապագա իրադարձությունները գուշակով համացանցային ծրագիր։ Ի սկզբանե ծրագիրը մշակվել է դեռ 1990-ականներին ֆոնդային շուկայի տենդենցների գուշակման համար ։ Ծրագրի ստեղծող Քլիֆ Հայը իր կոլեգա Ջորջ Յուրի հետ, ովքեր իրենց «Ժամանակի վանական» («The Time Monks») են անվանում, Web Bot տեխնոլոգիան և ալգորիթմերը մեծ մասամբ գաղտնի են պահում և վաճառում գուշակումները համացանցային կայքում։
Ծանոթագրություններ
Կատեգորիա:Գուշակություն Կատեգորիա:Մարգարեություն Կատեգորիա:Կատարածաբանություն Կատեգորիա:Կեղծ գիտություն Կատեգորիա:1997 հայտ եկած
Մադագասկարյան քարադր
Մադագասկարյան քարադր (Charadrius thoracicus) քարադրների ընտանիքի թռչուն։ Սրանք փոքր (քաշը 37 գ) մոնոգամ թռչուններ են, որոնք ապրում են Մադագասկարի արևմտյան մասում և էնդեմիկ թռչուններ են համարվում այս կղզում։ Նրանց գաղթելու վայրերի մասին դեռևս ոչինչ հայտնի չէ ։
Այս թռչունները Բնության պահպանության միջազգային միության կողմից հայտարարվել են որպես խոցելի տեսակներ, քանի որ այն դրսևորում է բուծման ցածր մակարդակ և ցածր հարմարվողականություն ։ Ձեռնարկվում են ջանքեր տեսակների պահպանման համար, և շուտով այն կարող է նշանակվել ԵՀ կարգավիճակ ։
Ծանոթագրություններ
Կատեգորիա:Թռչուններ այբբենական կարգով Կատեգորիա:Քարադրանմաններ Կատեգորիա:Եվրասիայի թռչուններ Կատեգորիա:Քորդավորներ Կատեգորիա:Ողնաշարավորներ Կատեգորիա:Մադագասկարի էնդեմիկ կենդանիներ
Շտայնսֆելդ
Շտայնսֆելդ (Steinsfeld), կոմունա Գերմանիայի Բավարիա երկրամասում։
Մտնում է Անսբախի վարչական շրջանի կազմի մեջ։ Բնակչությունը 1234 մարդ է (ըստ 2010 թվականի դեկտեմբերի 31-ի) ։ Տարածքը 31,80 կմ² է։ Պաշտոնական կոդ՝ 09 5 71 205։
Կոմունան ստորաբաժանվում է 10 գյուղական համայնքների։
Արտաքին հղումներ
Կատեգորիա:Գերմանիայի քաղաքներ
Կոնստանտինովո (գյուղ, Սերգիևո-Պոսադսկի շրջան)
Կոնստանտինովո (Константиново), գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։
Բնակչությունը վերջին գրանցված տվյալներով կազմում էր 802 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Սերգիևո-Պոսադսկի շրջանի բնակավայրեր
Ապշակբելյակ
Ապշակբելյակ (Апшакбеляк), գյուղ Ռուսաստանի Մարի Էլ հանրապետության Յոշկար-Օլա քաղաքային օկրուգի կազմում։
Բնակչությունը 2008 թվականին գրանցված տվյալներով կազմում էր 27 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1723 թվականին հիմնադրված բնակավայրեր Կատեգորիա:Ռուսաստանի Մարի Էլ հանրապետության Յոշկար-Օլա քաղաքային օկրուգի բնակավայրեր
Walking Out
«Walking Out» («Հեռանում եմ»), հայ երգչուհի Սրբուկի երգը, որով ներկայացրել է Հայաստանը Եվրատեսիլ 2019 երգի մրցույթին ։ Երգի և տեսահոլովակի պրեմիերան կայացել է 2019 թվականի մարտի 10-ին։ Երաժշտոթյան հեղինակներն են Lost Capital-ը և tokionine-ն, իսկ բառերի հեղինակն է Գարիկ Պապոյանը, ով նաև «Not Alone» երգի համահեղինակն էր՝ Եվրատեսիլ 2014 երգի մրցույթին Հայաստանի կողմից ներկայացված երգի։
Երաժշտական տեսահոլովակ
Walking Out տեսահոլովակի թիզերը, որի ռեժիսորն է Արթուր Մանուկյանը, դուրս է եկել 2019 թվականի մարտի 8-ին։ Իսկ մարտի 10-ին երգը թողարկվել է Եվրատեսիլ երգի մրցույթի պաշտոնականՅուԹուբյան էջում։ Տեսահոլովակը ընդամենը մեկ շաբաթում գրանցեց երեք ու կես միլիոն դիտում ։
Եվրատեսիլ երգի մրցույթ
Սրբուկը երգը կատարել է Եվրատեսիլ երգի մրցույթի երկրորդ կիսաեզրափակչում, որ կայացել է Իսրայելի Թել Ավիվ քաղաքում 2019 թվականի մայիսի 16-ին։
Քեռս (Խլաթի գավառ)
Քեռս, գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Խլաթ քաղաքից 19 կմ հյուսիս-արևմուտք՝ սարահարթի վրա, Նազիկ լճի հյուսիսարևելյան ափի մոտակայքում։
Բնակչություն
XIX դարի առաջին կեսին ուներ 50 տուն, 1850-ական թվականներին 11 տուն հայ, իսկ XX դարի սկզբին ուներ 20 տուն քուրդ բնակիչ։
Պատմամշակութային կառույցներ
Քեռսում կար ստորգետնյա ժայռափոր եկեղեցի` '''Ս. Ամենափրկիչ անունով։ Եկեղեցին կառուցել է տվել Ավետիս անունով մի մեծահարուստ։ Քեռսի մոտակայքում է գտնվում Գրսա Ս. Հովհաննես''' վանքը ։
Ծանոթագրություններ
Կատեգորիա:Արևմտյան Հայաստանի գյուղեր
Վահան Անանյան
Վահան Վազգենի Անանյան, ծագումով հայ նկարիչ, որը Թալինում (1985-1993) և Օդեսայում (1994-2006) առավել վառ և նշանակալի ստեղծագործական հետք է թողել, չի միացել այդ ժամանակ գոյություն ունեցող խմբերից որևէ մեկին, ստեղծել է իր յուրահատուկ գեղարվեստական ոճը։
Վահան Անանյանը բարեկամություն է հաստատել ուկրաինացի նկարիչ Մատվեյ Վայսբերգի և ջութակահար Ալեքսանդր Կնոպի հետ։
Նկարչի ժառանգությունը մոտավոր տվյալներով կազմում է շուրջ 500 գեղանկարչական կտավ, որոնք նկարվել են Թալինում գտնվելու ժամանակաշրջանում, մոտավորապես նույնքան էլ՝ Օդեսայում, մի քանի տասնյակ գրաֆիկական և այլ աշխատանքներ կատարվել են Երևանում։
Կենսագրություն
Ծնվել է Երևանում։ Մանկուց զբաղվել է գեղանկարչությամբ։ 1972-1976 թվականներին սովորել է հայտնի հայ քանդակագործ Սերգեյ Ստեփանյանի արվեստանոցում։ 1977 թվականին տեղի է ունեցել նրա առաջին անհատական ցուցահանդեսը, այնուհետև ևս երկու ցուցահանդես՝ 1978 և 1979 թվականներին։ 1980 թվականից մինչև 1987 թվականը մասնակցել է Մոսկվայում, Սանկտ Պետերբուրգում, Օդեսայում կայացած ցուցահանդեսներին։ 1985 թվականին տեղափոխվել է Թալին։ 1985-1993 թվականներին մասնակցել է բազմաթիվ համատեղ, անհատական ցուցահանդեսների, կազմակերպել է «հեփենինգ»։ 1994 թվականին տեղափոխվել է Օդեսա, որտեղ էլ կայացել է նրա 7 անհատական ցուցահանդեսը։
Աշխատություններ
Անանյանը իր ստեղծագործություններում միշտ օգտագործել է կրոնական սյուժեների։ Անանյանի գեղանկարչության «Թալլինյան» ժամանակաշրջանի համար բնորոշ է եղել արտահայտչականության ձևը, հակադրության և կոնֆլիկտի ձգտումը, որտեղ հստակ տարանջատվել են կերպարները և ֆոնը, զարդանախշերով դրվագվել են դաջվածքները։
«Օդեսայի» ժամանակաշրջանի համար բնորոշ է բնանկարների ի հայտ գալը։ Նկարչի զարգացումն ընթացել է երկու ուղղություններով՝ հոգևոր և գեղարվեստական։ Արվեստաբան Օլգա ՍավիցկայաՆ նշել է, որ «վերջին և լավագույն աշխատանքների հիմնական իմաստը լույսի ձևավորումն է» ։
Կինո
«Ոսկե ծիրան» միջազգային կինոփառատոնի հիմնադիր և տնօրեն Հարություն Խաչատրյանի «Մոռացության քամին» ֆիլմի մի մասը նվիրված է Վահանին։ Կինոռեժիսոր Իգոր Գլազիստովը նկարահանել է «Երկու օր և երկու գիշեր նկարչի կյանքից» ֆիլմը՝ նվիրված Անանյան անհատին և նկարչին ։
Պոեզիա
Վահան Անանյանին իր բանաստեղծություններն է նվիրել ռուս բանաստեղծ Անդրեյ Տանցիրյովը «Փարիզից հետո կյանք» ժողովածուում (Վահանին՝ ցպահանջ) ։
Աշխատանքներ
Վահան Անանյանի բազմաթիվ ստեղծագործություններ գտնվում են մասնավոր հավաքածուներում՝ Օդեսայում, Կիևում, Տալինում, Մոսկվայում, Երևանում, Սանկտ Պետերբուրգում, Շվեդիայում, Ֆրանսիայում, Գերմանիայում, ԱՄՆ-ում, Կանադայում, Ճապոնիայում։
Արտաքին հղումներ
Կատեգորիա:Հայ նկարիչներ
Տեոլանդիա
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Open Directory Project
Նախագծի մասին
Բաց կատալոգը ստեղծել են Ռիչարդ Սկրենտան և Բոբ Տրուպելը։ Նրա թողարկումը կայացել է 1998 թվականի հունիսի 5-ին։ Առաջին քայլերն անելիս ծրագիրը հայտնի էր որպես GnuHoo, NewHoo կամ ZURL։ 1998 թվականի նոյեմբերի 17-ին 40,05 մլն դոլարով Netscape ընկերության՝ Կատալոգը գնելու հայտարարությունից հետո (գնումը ավարտվել էր դեռևս հոկտեմբերին) այն անվանափոխվել է և ձեռք է բերել ներկայիս անվանումը։
Բաց Կատալոգի հրապարակային մասում նկարագրված է ավելի քան 5 193 700 կայք (2008 թվականի փետրվարի 17-ի դրությամբ ), որոնք գտնվել են ավելի քան 1 017 960 (2013 թվականի հունիսի 11) ենթաբաժիններում, ստեղծվել և տեղադրվել են 79 լեզվային բաժին, իսկ 96-ը դեռ գտնվում են նախապատրաստական փուլում։ Նախագծի գոյության ողջ ընթացքում մասնակցություն են ունեցել ավելի քան 98 271 խմբագիր, դրանցից ավելի քան 8000-ը 2013 թվականի հունիսի 11-ի դրությամբ ակտիվ խմբագրել են։
Բուլղարիայի հյուսիսկենտրոնական տարածաշրջան
Հյուսիսկենտրոնական տարածաշրջան (Северен-Централен регион), Բուլղարիայի վեց տարածաշրջաններիցմ մեկը, որը գտնվում է երկրի կենտրոնական մասում։ Վարչկենտրոնը Ռուսե քաղաքն է ։ Գործում է Գորնա-Օրյախովիցա օդանավակայանը։
Open Directory Project
Նախագծի մասին
Բաց կատալոգի սկզբնական հիերարխիկ կառուցվածքը Usenet ցանցի հայելին էր։ Հետագայում կատալոգների բոլոր բաժինները, բացի վերին մակարդակի բաժիններից, տեղափոխվել կամ վերանվանվել են։
Բուլղարիայի հյուսիսկենտրոնական տարածաշրջան
Պատմություն
1959 թվականից տարածաշրջանը ընդգրկում էր 4 մարզ՝ Վելիկո Տիրնովոյի, Գաբրովոյի, Լովեչի և Պլևենի, բնակչությունը կազմում էր 960 082 մարդ (Բուլղարիայի բնակչության 1,7 %-ը), տարածքը՝ 15 239,9 կմ² (երկրի տարածքի 13,7 %-ը) ։
Open Directory Project
Նախագծի մասին
Բաց Կատալոգի տվյալների բազան կանոնավոր հրատարակվում է RDF-դամփ տեսքով։ Այն տարածվում է անվճար, և դրա օգտագործումը թույլ է տրվում միայն Open Directory License պահանջների պահպանման դեպքում։ Շատ որոնողական համակարգեր և հայտնի կայքեր օգտագործում են Կատալոգի տվյալների բազան ։
2004 թվականից ողջ Բաց Կատալոգը կիրառում է UTF-8 ծածկագրումը․ ավելի վաղ օգտագործվել են կոդավորումներ, որոնք կախված են կոնկրետ լեզվով օգտագործվող խորհրդանիշների հավաքածուից։ RDF-դամփում UTF-8 կոդավորումը կիրառվում է սկսած 2000 թվականից։
Բուլղարիայի հյուսիսկենտրոնական տարածաշրջան
Պատմություն
Հետո, մինչև 2006 թվականը Հյուսիսկենտրոնական տարածաշրջանը կազմված էր հինգ մարզերից՝ Վելիկո Տիրնովոյի, Գաբրովոյի, Լովեչի, Պլևենի և Ռուսեի, ներառնում էր 41 համայնք ։ Բուլղարիայի Հյուսիսկենտրոնական տարածաշրջանում այդ ժամանակ գտնվում էր 50 քաղաք և 998 գյուղ ։ Տարածաշրջանի տարածքը կազմում էր 14 647,6 կմ², բնակչությունը՝ 1 237 148 բնակիչ , վարչական կենտրոնն էր՝ Պլևեն քաղաք ։
Open Directory Project
Նախագծի մասին
2006 թվականի հոկտեմբերի 1-ին տեղի է ունեցել խմբագրական սերվերի վրա Բաց գրացուցակի պատմության մեջ խոշորագույն խափանումը, որի արդյունքում գրացուցակի խմբագիրները չեն կարողացել մոտ 2 ամիս՝ մինչև դեկտեմբերի 18-ը, մտնել իրենց հաշիվներ, քանի որ ընթացել են դրա վերականգնման աշխատանքները։ Այս ժամանակահատվածում սովորական այցելուները տեսել են հնացած ստատիկ HTML էջերը, որոնք վերցված են կատալոգի հայելիներից մեկից ։
Բուլղարիայի հյուսիսկենտրոնական տարածաշրջան
Պատմություն
2006 թվականից Հյուսիսկենտրոնական տարածաշրջանը (Северозападен район за планиране (СЗРП)) ընդգրկում է 5 մարզ՝ Վելիկո Տիրնովոյի, Գաբրովոյի, Ռազգրադի, Տարգովիշտեի և Ռուսեի և մտնում է երկու ավելի խոշոր շրջաններից մեկի կազմի մեջ՝ Հյուսիսային և Հարավարևելյան Բուլղարիա (Северна и Югоизточна България) ։
Open Directory Project
Նախագծի մասին
AOL-ի հզորությունների վրա աշխատանքը դադարեցրել է 2017 թվականի մարտի 14-ին, փակման պատճառները չեն նշվում ։
Բուլղարիայի հյուսիսկենտրոնական տարածաշրջան
Պատմություն
Հյուսիսից տարածաշրջանը սահմանափակված է Դունայ գետով։
Ծանոթագրություններ
Կատեգորիա:Բուլղարիայի տարածաշրջաններ
Open Directory Project
Նախագծի մասին
Մինչև կատալոգի թարմացումը համայնքի ջանքերով dmoztools.net հասցեում գործում է ստատիկ հայելի։
Ծրագրային ապահովություն
Բաց գրացուցակի խմբագրական ֆորումը օգտագործում է փոփոխված phpBB տարբերակը ։
Բաց գրացուցակի խմբագրման բազային տվյալները և ծրագրային ապահովությունը խմբագրման համար փակ են։
Քննարկումներ և քննադատություն
Բաց կատալոգը հաճախ քննադատության է ենթարկվել կայքերին միանալու այցելուների առաջարկների քննարկման ժամանակ դանդաղկոտության համար։ Նրա խմբագիրները դա բացատրում էին այն հանգամանքով, որ նրանք աշխատում են կամավոր հիմունքներով՝ իրենց անձնական ժամանակը ծախսելով խմբագրելու համար, ինչպես նաև այն փաստը, որ առաջարկների հոսքը չափազանց մեծ է ժամանակին մշակելու համար։ Բացի այդ, օգտագործողների առաջարկները գրացուցակի լրացման միակ աղբյուրը չեն, և ոչ բոլոր խմբագիրներն են լրջորեն զբաղվում դրանց վերամշակմամբ ։
Արտաքին հղումներ
Կատեգորիա:Բազմալեզու կայքեր Կատեգորիա:Ինտերնետային տվյալների բազաներ Կատեգորիա:Որոնողական համակարգեր
28/32 սմ Nebelwerfer 41
28/32 սմ Nebelwerfer 41, գերմանական համազարկային կրակի ռեակտիվ համակարգ՝ Երկրորդ համաշխարհային պատերազմի ժամանակ։
Պատմություն
Թողարկվում էր 1941-1942-ական թվականներին։ 1941 թվականին թողարկվել է 34 հատ, իսկ 1942 թվականին` 311։
Ինչպես նաև 1941-1942-ական թվականներին արտադրվել են 13 555 քառալիցք փայտե (S.W.s. 40) կամ մետաղական (S.W.s.41) ստացիոնար արձակիչ-շրջանակներ 280 և 320 մմ հրթիռների համար ։
Գոյություն է ունեցել երկու քիչ տարբերվող մոդել՝ РСЗО 1941 թվականի (28/32 cm Nb.W.41) և 1942 թվականի (28/32 cm Nb.W.42)։ Այնուամենայնիվ, Երկրորդ համաշխարհային պատերազմի ժամանակ Նեբելտրուպենը երբեք չի օգտագործել իր հրթիռային արձակիչները՝ պայթուցիկներով հրետանային հարվածներ հասցնելու համար։ Փաստորեն, Nebeltruppen- ը ամենից հաճախ հանդես էր գալիս որպես հրթիռային հրետանի, գնդակոծում էր սովորական պայթուցիկներով հագեցված կեղևները, և միայն երբեմն օգտագործվում էր ծխի էկրաններ տեղադրելու համար։
Հարավարևելյան տարածաշրջան (Բուլղարիա)
Ծանոթագրություններ
Կատեգորիա:Բուլղարիայի տարածաշրջաններ
28/32 սմ Nebelwerfer 41
Պատմություն
Տեղադրումն օգտագործվել է 1941-1945-ական թվականների բոլոր ռազմական թատրոններում, բացառությամբ Նորվեգիայի և Բալկանների։
Ծանոթագրություններ
Կատեգորիա:1940 հիմնադրումներ
Կորոլյովկա (գյուղ, Պոպելնյանսկի շրջան)
Կորոլյովկա (Королівка), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1890 թվականին։
2001 թվականի տվյալներով Կորոլյովկա գյուղում բնակվում էր 110 մարդ։ Բնակավայրը զբաղեցնում է 1054 կմ² տարածք։ Բնակչության խտությունը կազմում էր 104,36 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Պոպելնյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1890 թվականին հիմնադրված բնակավայրեր Կատեգորիա:1868 թվականին հիմնադրված բնակավայրեր
Բոբլով
Բոբլով (Боблів), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Բոբլով գյուղում բնակվում էր 510 մարդ։ Բնակավայրը զբաղեցնում է 2,5 կմ² տարածք։ Բնակչության խտությունը կազմում էր 204 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Նեմիրովի շրջանի բնակավայրեր Կատեգորիա:Ուկրաինայի գյուղեր
Իտերո դե լա Վեգա
Իտերո դե լա Վեգա (Itero de la Vega), բնակավայր և մունիցիպալիտետ Իսպանիայում, մտնում է Պալենսիյա գավառի, Կաստիլիյա և Լեոն ինքնավար համայնքի մեջ։ Մունիցիպալիտետը գտնվում է Տերրա-դե-Կամպոս շրջանի կազմում։ Զբաղեցրած տարածքը 21 կմ² է։ Բնակչությունը 180 մարդ (2010 թվականին)։ Հեռավորությունը գավառական մայրաքաղաքից 30 կմ է։
Արտաքին հղումներ
Կատեգորիա:Իսպանիայի քաղաքներ
Բեզիմյանկա (այլ կիրառումներ)
Բեզիմյանկա, կարող է վերաբերել՝
Ինվերսիա (այլ կիրառումներ)
Ինվերսիա կարող է նշանակել
Նախալարված կառույցներ
Կատեգորիա:Ֆիզիկա Կատեգորիա:Սարքեր
Ֆրանսիայի Ազգային ժողով
Ազգային ժողով (Assemblée nationale), Ֆրանսիայի երկպալատանի պառլամենտի ստորին պալատն է։ Վերին պալատը կոչվում է Սենատ ("Sénat")։ Ֆրանսիայի ազգային ժողովի անդամներին կոչում են députés "պատգամավոր" կամ "ներկայացուցիչ" հայերենով։
Կազմված է 577 պատգամավորից, որոնք ընտրվում են երկու փուլային համակարգով։ Մեծամասնության համար հարկավոր է 287 ձայն։ Ժողովը ղեկավարում է նախագահը, ով որպես կանոն մեծամասնական կուսակցությունից է։ Ազգային ժողովը ձևավորվում է 5 տարով։ Սակայն երկրի նախագահը կարող է ցրել ազգային ժողովը և նշանակել նոր ընտրություններ։ Նախագահը չի կարող ևս մեկ անգամ ցրել ազգային ժողովը, եթե նա դա արել է վերջին տասներկու ամիսների ընթացքում։
Հարաբերություններ գործադիրի հետ
Ֆրանսիայի սահմանադրությամբ գործադիրի իշխանությունը մեծապես ընդարձակվեց խորհրդարանի հաշվին ։
Հանրապետության նախագահը կարող է որոշում ընդունել լուծարել Ազգային ժողովը և նոր ընտրություններ նշանակել։ Սա նշանակում է, որ Ազգային ժողովը չի կարող այլ քաղաքական ուղղություն որդեգրել։ Վերջին անգամ Ազգային ժողովը լուծարել է Ժակ Շիրակը 1997 թվականին, որպեսզի մեծացնի վարչապետ Ալեն Ժյուպեի հեղինակությունը, այնուամենայնիվ րա պլանները ձախողվեցին և նոր ընտրված Ազգային ժողովը ընդդիմացավ Շիրակին։
Ազգային ժողովը կարող է պաշտոնանկ անել գործադիր կառավարությանը (վարչապետ և նախարներ) անվստահություն ներկայացնելու միջոցով (motion de censure): Այս պատճառով կառավարությունը պետք է կազմված լինի Ազգային ժողովի մեծամասնական կուսակցությունից կամ դաշինքից։ Նախագահը և Ազգային ժողովը կարող են լինել տարբեր ընդդիմադիր կուսակցություններից։ Այսպիսի իրավիճակը կոչվում է համաբնակություն։ Այսպիսի իրավիճակ գրանցել է երեք անգամ (երկու անգամ Միտերանի ժամանակը, մեկ անգամ` Շիրակի), և ներկայումս հազվագյուտ երևույթ է, քանի որ նախագահը և Ազգային ժողովն ընտրվում են միևնույն ժամկետով։
Ծանոթագրություններ
Կատեգորիա:Խորհրդարաններ ըստ երկրի Կատեգորիա:Փարիզի տեսարժան վայրեր Կատեգորիա:Ֆրանսիայի քաղաքականություն
Գաբրիել Մետսյու
Գաբրիել Մետսյու (հոլանդերեն՝ Gabriël Metsu, ), հոլանդացի նկարիչ։
Ստեղծագործել է Լեյդենում և Ամստերդամում։ Մետսյուի աշխատանքները, որոնք կրում են Ռեմբրանդի, Գ․ Տերբորխի, Յա․ Վերմերի ազդեցությունը, աչքի են ընկնում լուսաստվերի նուրբ և առարկաների, գործվածքների մակերեսների վիրտուոզ մշակումով։ Կոլորիտը ստեղծվել է գունային նրբին հակադրություններով։ Բյուրգերների կենցաղը պատկերող նրա նկարները տոգորված են միապաղաղ, փոքր-ինչ ֆլեգմատիկ տրամադրությամբ («Հիվանդը և բժիշկը», Էրմիտաժ, Սանկտ Պետերբուրգ)։
Կենսագրություն
Նա հիմնականում պատկերել է ժանրային տեսարաններ (առավելապես՝ սենյակային), ինչպես նաև դիմանկարներ, շուկայական տեսարաններ, կրոնական թեմաներով ստեղծագործություններ։ Գաբրիել Մետսյուն կրել է անվանի մի շարք նկարիչների ազդեցությունը (Նիկոլաուս Կնյուպֆեր, Յան Ստեն, Գերարդ Տերբորխ, Յան Վերմեեր, Ռեմբրանդ...), և, չնայած դրան, կարողացել է ստեղծել ու զարգացնել իր ինքնատիպ ոճը, որին հատուկ են մանրամասների բծախնդիր, հանգամանալի մշակումը, լույսի խնամքով օգտագործումը, չճչացող, «թաքնված» էրոտիզմը։
Արտաքին հղումներ
Կատեգորիա:Հոլանդացի նկարիչներ Կատեգորիա:Բարոկկո ոճի նկարիչներ
Գմբեթ (Բիթլիսի գավառ)
Գմբեթ, գյուղ Արևմտյան Հայաստանում, Բիթլիսի վիլայեթի Բիթլիսի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Վաինու (գյուղ, Սաուգա շրջան)
Վաինու (Vainu), գյուղ Էստոնիայի Պյարնումաա նահանգի Սաուգա շրջանում։
2011 թվականի տվյալներով գյուղում բնակվում էր 80 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Սաուգա շրջանի բնակավայրեր Կատեգորիա:Էստոնիայի գյուղեր
Էմիլ Բյուրլե հիմնադրամի հավաքածու
Էմիլ Բյուրլե հիմնադրամի հավաքածու (Stiftung Sammlung E. G. Bührle), մասնավոր արվեստի թանգարան Ցյուրիխում։ Ստեղծվել է ձեռնարկատեր Էմիլ Գեորգ Բյուրլեի ժառանգների կողմից՝ հանրությանը ցուցադրելու նրա արվեստի հավաքածուի հիմնական մասերը։ 1960-2015 թվականներին այդ աշխատանքները ցուցադրվել են Ցյուրիխի Ցոլլիքերշտրասե 172 հասցեում գտնվող առանձնատանը, իսկ 2021 թվականի հոկտեմբերի 9-ից՝ Ցյուրիխ գեղարվեստի թանգարանի Դեյվիդ Չիփերֆիլդի նախագծած նոր մասնաշենքում։ Հիմնադրամը տասնամյակներ շարունակ ղեկավարել է Բյուրլեի որդին՝ Դիթերը, որը 1970 թվականին դատապարտվել է ութ ամսվա ազատազրկման՝ Հարավային Աֆրիկայի ռասիստական ​​ապարտհեյդի ռեժիմին զենք մատակարարելու համար ։
Հավաքածու
Ցյուրիխցի արդյունաբերող Էմիլ Գեորգ Բյուրլի (1890-1956) ընդարձակ մասնավոր արվեստի հավաքածուն հիմնադրամի է վերափոխվել 1960 թվականին։ Այդ ժամանակից հավաքածուն սկսել է ցուցադրվել Ցյուրիխի Բյուրլեի նախկին տան մոտ գտնվող վիլլայում՝ Ցոլլիկերշտրասսե (Zollikerstrasse) 172 հասցեում։ Ցուցահանդեսը բաց է հանրության համար երեքշաբթի, չորեքշաբթի, ուրբաթ և կիրակի օրերին՝ ժամը 14.00-ից մինչև 17.00:
Բյուրլեի հավաքածուում 1941 թվականից ի վեր գտնվող Կլոդ Մոնեի «Կակաչի դաշտը Վետյոյի մոտ» կտավի ծագման մասին հրապարակումից հետո,   կասկածներ են առաջացել դրա ձեռքբերման մաքրության վերաբերյալ, 1940-1941 թվականներին այն կարող էր կասկածելի գործարքի առարկա դառնալ Էմիլ Բյուրլի և հրեական ծագումով գործարար Մաքս Էմդենի միջև, ով գաղթել էր Հարավային Ամերիկա ։
Կապը նացիստական ​​Գերմանիայի հետ
Բյուրլեն գնել է գոթական քանդակներ ԳԱՍԲԿ-ի անդամ և նացիզմի ջերմեռանդ կողմնակից Բեննո Գրիբերտից ։ Բյուրլեն կարողացել էր ձեռք բերել իր արվեստի ստեղծագործությունների մասնավոր հավաքածուն միայն Ադոլֆ Հիտլերի բանակին 623 միլիոն ֆրանկ արժողությամբ զենք արտահանելով։
Կողոպուտ
2008 թվականի փետրվարի 10-ին զինված կողոպուտի արդյունքում գողացել են չորս կտավ՝ 180 միլիոն շվեյցարական ֆրանկ ընդհանուր արժեքով։ Ըստ համակարգող Լուկաս Գլորի հայտարարության, խոսքը գնում էր Պոլ Սեզանի «Կարմիր ժիլետով տղան», Վինսենտ վան Գոգի «Ծաղկած շագանակի ճյուղերը», Կլոդ Մոնեի «Կակաչների դաշտը Վետյոյի մոտ» և Էդգար Դեգայի «Կոմս Լեպիկի դիմանկարը դուստրերի հետ» կտավների մասին։ Հանցագործության պահին շենքում եղել է 15 մարդ, ոչ ոք չէր տուժել։
Վան Գոգի և Մոնեի երկու կտավները, տասն օր անց հայտնաբերվել են Ցյուրիխի մեքենաներից մեկում և վերադարձվել թանգարանին։ Սեզանի ու Դեգայի մյուս երկու կտավները, երկար փնտրտուքներից հետո 2012 թվականին վերադարձվել են թանգարանին։
Արտաքին հղումներ
Կատեգորիա:Շվեյցարիայի պատկերասրահներ Կատեգորիա:Ցյուրիխի թանգարաններ Կատեգորիա:Հանցագործություններ արվեստի ոլորտում Կատեգորիա:Գողություն Կատեգորիա:Արվեստի գողացված գործեր
Բեզիմյաննայա (այլ կիրառումներ)
Բեզիմյաննայա, կարող է վերաբերել՝
Թաքնված խաղաքարտը (ֆիլմ)
«Թաքնված խաղաքարտը» (타짜: 신의 손), Կան Հյոն Չոլի 2014 թվականին թողարկված հարավկորեական ֆիլմը, որը հիմնված է Հո Յոն Մենի և Կիմ Սե Յոնի նույնանուն մանհվայի վրա ։
Սցենար
Հեմ Դե Գիլը վերադառնում է Սեուլ, որտեղ ներքաշվում է մոլախաղերի մեջ։ Նա հասնում է մեծ հաջողությունների և վերամիավորվում է իր առաջին սիրո՝ Մի Նայի հետ։ Սակայն նա շուտով դառնում է դավադրության զոհ և ստիպված պետք է ամեն կերպ փախչեր նրանցից, բայց նա չի հանձնվում և պատրաստվում է վրեժ լուծել մեծ խաղում։
Արտադրություն
Ֆիլմը 2006 թվականին թողարկված «Չարի պտուղները»-ի շարունակությունն է, որի ռեժիսորը նույնպես Չոի Դոն Հունն էր։ 2008 թվականի վերջին Sidus FNH կինոընկերությունը ակնարկեց ֆիլմի նկարահանումների մասին, սակայն ֆիլմի արտադրությունը դադարեցվեց։
Ֆիլմաշարը հիմնված է Հու Յոն Մենի «Թաջջա» մանհվայի վրա։ «Թաքնված խաղաքարտը» հիմնված է մանհվայի երկրորդ մասի՝ «Թաջջա. Աստծո ձեռքը» վրա, որը թողարկվել է 2006 թվականի նոյեմբերի 16-ին։
Նկարահանումները սկսվել են 2014 թվականի հունվարի 2-ին, Սեուլի Չոնգնյանի Դոն բնակավայրում  ։
Արտաքին հղումներ
Կատեգորիա:2014 ֆիլմեր Կատեգորիա:Քրեական ֆիլմեր Կատեգորիա:Դրամա ֆիլմեր Կատեգորիա:Կորեերեն ֆիլմեր Կատեգորիա:Հարավկորեական ֆիլմեր
Կոնսելեյրուի գավառ
Կոնսելեյրուի  (Microrregião de Conselheiro Lafaiete), գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 238 172 մարդ 2006 թվականի տվյալով։ Զբաղեցված տարածքը 2945,615 կմ²։ Բնակչության խտությունը 80,9  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մինաս Ժերաիս նահանգի գավառներ
Բեզիմյաննի (այլ կիրառումներ)
Բեզիմյաննի, կարող է վերաբերել՝
Բեզիրգան (այլ կիրառումներ)
Բեզիրգան, կարող է վերաբերել՝
Կրասնոգորկա (գյուղ, Պոպելնյանսկի շրջան)
Կրասնոգորկա (Красногірка), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1825 թվականին։
2001 թվականի տվյալներով Կրասնոգորկա գյուղում բնակվում էր 387 մարդ։ Բնակավայրը զբաղեցնում է 2819 կմ² տարածք։ Բնակչության խտությունը կազմում էր 137,28 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Պոպելնյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1825 թվականին հիմնադրված բնակավայրեր
Կոնստանտինովսկայա (Կրասնոդարի երկրամաս)
Կոնստանտինովսկայա (Константиновская), ստանիցա Ռուսաստանի Դաշնության Կրասնոդարի երկրամասի Կուրգանինսկի շրջանի կազմում։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1847 թվականին հիմնադրված բնակավայրեր Կատեգորիա:Կրասնոդարի երկրամասի Կուրգանինսկի շրջանի բնակավայրեր
20 մմ/70 Scotti Mod. 1939/1941
'''20 mm/70 Scotti Mod. 1939/1941', 20 միլիմետրանոց նավային ավտոմատիկ զենիթային հրետանային զենք է, որը մշակվել է Իտալիայում Scotti ընկերության ուժերով։  Պատվիրվել էր նավատորմի կողմից` 20 mm/65 Breda Mod. 1935/1939/1940 ստանդարտ նավատորմային զենքի անբավար մատակարարման պատճառով:  Իր բնոթագրով աննշան տարբերվում է Breda հրանոթից'', օգտագործվել է նույն զինամթերքը՝ 20×138 мм B և համակերպին համապատասխան տեղադրում։ Հայտնի են` Scotti-Isotta Fraschini Mod. 1939 և Scotti-OM Mod. 1941 տեսակները։ Հիմնականում նախատեսված էր Իտալիայի թագավորական ռազմածովային ուժերի համար: Տեղադրվել է իտալական շատ ռազմական նավերի վրա, Երկրորդ համաշխարհային պատերազմի ժամանակ հանդիսացել է կարճ հեռահարության հակաօդային պաշտպանության միջոց, բայց նշանակալիորեն զիճել է Breda ընկերության 20 միլիմետրանոց թնդանոթին ։